b'\n_START_ARTICLE_\nKarl Alfred Schwarzmann\n_START_SECTION_\n\xc5\xbdivljenjepis\n_START_PARAGRAPH_\nLeta 1933 je vstopil v Reichswehr; kot pod\xc4\x8dastnik je nato na gimnastiki poletnih olimpijskih igrah leta 1936 osvojil 3 zlate in 2 bronasti medalji._NEWLINE_30. junija 1938 je izstopil iz aktivne voja\xc5\xa1ke slu\xc5\xbebe in postal civilni \xc5\xa1portni pedagog na \xc5\xa0portni \xc5\xa1oli Heera v W\xc3\xbcnsdorfu. Kljub vsemu je ostal rezervni poro\xc4\x8dnik._NEWLINE_Kljub temu je vseskozi sodeloval pri urjenju in aktivnosti padalskih enot, tako da je sam opravil tudi nekaj padalskih skokov._NEWLINE_1. januarja 1939 je bil vpoklican v aktivno slu\xc5\xbebo in dodeljen padalskim enotam. V teh enotah je sodeloval v poljski kampanji leta 1939 in francoski kampanji leta 1940; med zadnjo se je v bojih izkazal in posledi\xc4\x8dno prejel vite\xc5\xa1ki kri\xc5\xbeec \xc5\xbeeleznega kri\xc5\xbeca._NEWLINE_Nato je sodeloval \xc5\xa1e pri invaziji na Kreto, nakar je bil med letoma 1942 in 1944 na vzhodni fronti._NEWLINE_4. marca 1944 je zbolel za posledicami stare plju\xc4\x8dne rane, ki jo je staknil v Franciji leta 1940, in bil poslan v zaledje._NEWLINE_Od 9. maja do 10. oktobra 1945 je bil v britanskem vojnem ujetni\xc5\xa1tvu._NEWLINE_Leta 1952 je nato sodeloval na poletnih olimpijskih igrah v Helsinkih, kjer je kljub medvojnim ranam in starosti 40 let osvojil novo srebrno medaljo na drogu.'